सायरन बजा, लुटेरे भागे
बैंकमोड़ स्थित बड़ा गुरुद्वारा के पास आईआईएसएल नामक कंपनी में लूट की नीयत से घुसे तीन अपराधियों की कोशिश सायरन बजने से नाकाम हो गई। घटना मंगलवार की सुबह 9:30 बजे की है। कंपनी में कार्यरत कर्मी कुलदीप के मुताबिक, लूटपाट की नीयत से तीन अपराधी कार्यालय में घुस गए। कुलदीप के साथ एक अन्य कर्मी भी वहां मौजूद था। कार्यालय में घुसते ही अपराधियों ने रोजाना जमा होने वाले पैसों के रखने की जगह पूछी। कर्मियों को अपराधियों पर शक हुआ। इतने में कुलदीप ने कार्यालय में लगे सायरन का बटन दबा दिया। सायरन बजते ही अपराधी भाग निकले। कुलदीप ने घटना की लिखित शिकायत बैंक मोड़ पुलिस से की है। शुरुआती जांच में कंपनी के कार्यालय में लगे सीसीटीवी कैमरे के फुटेज पुलिस ने देखे हैं। उनके आधार पर पुलिस मामले की तफ्तीश में जुटी है।
आईआईएसएल के दफ्तर में लूट की कोशिश नाकाम
hin_Deva hin_Deva bho_Deva